Zdravotný stav Martina Réwaya sa rapídne zlepšil a tak mohol začať s letnou prípravou pred novou sezónou.

V nej chce náš mladý útočník zabojovať o NHL. V rozhovore pre Nový čas napríklad spomenul, že úplne vylučuje Slovan. Dôvodom sú ich neustále meškajúce výplaty.

Minulý týždeň som bol na kontrole v Piešťanoch a výsledky boli také dobré, že lekári ma pustili do tréningu. Sme tu dobrá partia, pridali sa už aj talentovaní chlapci z osemnástky.

Ak príprava pôjde bez problémov, do septembra by som mal byť v poriadku a pripravený zabojovať o prvý tím.

Je reálny napríklad Slovan v prípade neúspechu?

Do Slovana by som určite nešiel. Po tom, čo som čítal a počul od chalanov, ako im meškajú výplaty, to je hanba! Mali by s tým niečo robiť, alebo radšej vôbec nehrať v KHL.